**Sporočilo za javnost – za takojšnjo objavo**

Celje, 25. 10. 2023

**NASLOV: Ustvarjalna Evropa v Celju**

EUROPE DIRECT Savinjska, ki deluje pod okriljem Celjskega mladinskega centra, Mestna občina Celje in Center Ustvarjalna Evropa v Sloveniji – Motovila so v torek, 24. 10. 2023, v Tehnoparku Celje izvedli informativni dan »Ustvarjalna Evropa v Celju«.

Ustvarjalna Evropa (2021–2027) je program Evropske unije za podporo kulturnim in ustvarjalnim sektorjem v Evropi. Program tudi v letu 2024 omogoča razpisne priložnosti, ki so zanimive za ustvarjalce in organizacije v kulturnih in ustvarjalnih sektorjih, da soustvarjajo in sodelujejo prek meja in dosežejo širše občinstvo ter pri tem obravnavajo aktualna družbena vprašanja. Dogodek je bil namenjen predstavnikom kulturnega in ustvarjalnih sektorjev, ki jih zanimajo priložnosti za financiranje mednarodnega sodelovanja in povezovanja, ki jih omogoča program EU Ustvarjalna Evropa KULTURA. Dogodek je obiskalo skupno 40 udeležencev.

Po uvodnem pozdravu Mestne občine Celje, so organizatorji udeležencem najprej predstavili program Ustvarjalna Evropa in nabor razpisnih možnosti. Sledila je predstavitev dobrih praks, podkrepljena s konkretnimi primeri v Sloveniji (Katja Somrak in Jure Kirbiš), mreženje in praktična delavnica na temo prijave na razpise programa Ustvarjalna Evropa.

Pri izvedbi dogodka so sodelovali Gregor Deleja (direktor občinske uprave MOC),  
dr. Bojan Cvelfar (vodja Oddelka za družbene dejavnosti MOC), Sonja Majcen (direktorica Celjskega mladinskega centra), Tanja Kos (Motovila), Katja Somrak (Plesni Teater Ljubljana) in Jure Kirbiš (Umetnostna galerija Maribor)

Dogodek je bil izveden kot del aktivnosti nacionalnih informacijskih točk CED Slovenija (Motovila) in EUROPE DIRECT Savinjska (Celjski mladinski center).

Fotogalerijo dogodka si lahko ogledate [tukaj](https://www.mc-celje.si/fotogalerija_mcchostel/ustvarjalna_evropa_v_celju_24._10._2023/).

Za vse dodatne informacije se lahko obrnete na Sento Jevšenak, strokovno sodelavko za program, na elektronski naslov: [senta.jevsenak@mc-celje.si](mailto:senta.jevsenak@mc-celje.si).